Kan fonteinwater onkruiddoders neutraliseer? | Landbou
Daar is wel ‘n moontlikheid dat fonteinwater weens opgeloste soute en pH die doeltreffendheid van onkruiddoders mag beïnvloed. Etikette van onkruiddoders dui meestal aan wat die hardheid asook pH van die water behoort te wees sodat die middels effektief kan werk. Byvoegmiddels, soos buffers en versagmiddels, kan by die water gevoeg word waarna die gehalte van só ʹn aard sal wees dat die water nie die middels se effektiwiteit sal benadeel nie.
Dit is egter nie heeltemal waar nie dat fonteinwater die glifosaat en 2,4-D sal neutraliseer; dit mag net die effektiwiteit benadeel. As die water uiters brak is, soos in sommige dele van die Karoo en Kalahari, is die doeltreffendheid van die onkruiddoders redelik ernstig in die gedrang. Sulke water moet vermy word.
* Geskryf deur dr. Gerhard H Verdoorn
Een kommentaar op “Kan fonteinwater onkruiddoders neutraliseer?”
Nou reg uit die ‘bek’ van ‘n mens wat saam met hierdie geleerde tipes, die ‘u’-kursus op skool deur gemaak het….’bulshit’ is ‘n goeie ding, die wat die beste kan ‘kop-vat’ het die groenste gras aan sy kant van die heining….EMF & Magnetiese Resonans etc. is verantwoordelik vir baie Goed & Kwaad. Moenie jou mede boere se advies onderskat nie en soos my pa sou se ‘n toe mond is ‘n heel mond, en reg praat met minimum oor eie sake wat saak maak perfek
22 Januarie 2015 at 02:46